Befektetéssel zárult az autó-motorsport szakma által indított HUMDA Startup Program

Két startupot is díjaztak az autó- és motorsport területén kidolgozott innovatív ötletükért a HUMDA Startup Program záró befektetési ülésén, Budapesten. A HUMDA Magyar Autó-Motorsport és Zöld Mobilitás-fejlesztési Ügynökség Zrt., a Startup Campus és a Hiventures közös programjának Demo Day eseményén a Performanceology 20 millió forintos kezdőtőkebefektetésre kapott ajánlatot, míg a Racelinert a program szakmai partnere, az Izraeli Nagykövetség ismerte el különdíjjal.