20 milliós befektetési lehetőséget kapott a csapat, akik a hordós érlelés ízvilágát hozzák az acél tartályba

Két startupot díjaztak a Tokaj-Zemplén térség által inspirált innovációjukért, a Wáberer György kormánybiztos által meghirdetett TokajTech Startup Programban résztvevő pályázók közül. A Tokaj Borvidék Fejlesztési Tanács, a Startup Campus és az MFB Csoporthoz tartozó Hiventures közös programjának befektetési ülésén az iBarel 20 millió forintos kezdőtőkebefektetési ajánlatot kapott, míg a cWine a program szakmai partnere, Izrael Állam budapesti Nagykövetségének különdíját nyerte el.