Brazil startupoknak nyílik lehetőség az európai piac megismerésére Magyarországon keresztül

Nemzetközi piacra lépésre felkészítő program indul Discover Hungary néven innovatív brazil vállalkozások számára. A Brazil Nagykövetség és az Innovation Diplomacy Program támogatásával, valamint a Startup Campus és a uGlobally szervezésében induló üzletfejlesztési képzést március 30-án egy online esemény keretében mutatták be. A program célja, hogy hidakat építsen a brazil és magyar piac között, elősegítve a hazai vállalkozói ökoszisztéma felfedezhetőségét a dél-amerikai országban, valamint Magyarország ismertségét a brazil vállalkozások körében, mint első belépési pont az európai piacra.